মা-বাবা আদর করে ফুলের নামে নাম রেখেছিলো ডালিয়া। খুব আদরের একমাত্র মেয়ে। মা-বাবার আদরে বড় হতে থাকে সে। কিন্তু অল্প বয়সেই বাবা মোকলেস হাওলাদার মারা গেলে ফুটফুটে সুন্দর শিশুটির জীবনে নেমে আসে অন্ধকার। মা সেলিনা বেগম নিজে পরিশ্রম করে মেয়েকে বড় করতে শুরু করেন। কিশোরী বয়সেই ডালিয়ার বিয়ে হয়ে যায়। জন্ম নেয় সুন্দর ফুটফুটে কণ্যাসন্তানের। এরকিছুদিন পরই স্বামী তাকে ছেড়ে দিয়ে অন্যত্র চলে যায়।